જેતપુર શહેરના નવાગઢના અંડર બ્રિજથી જામકંડોરણાના દુધીવદર સુધી ૨૭ કિલોમીટરનો ડામર તેમજ સિમેન્ટ રોડ માટે ૧૭ કરોડ રૂપિયા જેવી માતબર ગ્રાન્ટ ફાળવતા જેતપુર માર્ગ અને મકાન વિભાગ દ્વારા ત્રણેક મહિના પૂર્વે રોડનું કામ શરૂ કરાવ્યું હતું જેમાં શહેરના રેલ્વેના અંડર બ્રિજથી કેરાળેશ્વર મહાદેવ મંદિર સુધી અને મેવાસા ગામની અંદર સિમેન્ટ રોડ બનાવવામાં આવ્યો પરંતુ આ સિમેન્ટ રોડમાં સિમેન્ટની જગ્યાએ ધુળ જ વાપરી હોય તેમ એક ફૂટ જાડાઈના આ રોડ ફરી ધુળ સાથે ભળવા લાગ્યો હોય તેમ ઠેર ઠેર કાંકરા દેખાઈ ગયા છે જયારે ડામર રોડનું પ્રથમ લેયરનું બેઇઝ કોટનું કામ એટલી હદે નબળું છે કે કપચી પથ્થર ડામરથી ઉખડીને ફરી ધુળ સાથે ભળી ષયો છે.